Die mediese skema betaal my 3% van die maandelikse bydrae, tot ’n maksimum van R94,77 plus BTW. Die skema betaal dit; nie u nie.
U maandelikse bydrae bly dus onveranderd, of u nou van ’n makelaar gebruik maak of nie. Mens betaal nie duurder as jy ’n makelaar het nie; ook nie goedkoper as jy nie een het nie.
Wat kos dit? — Skemaversterkers
Korttermyn-versekeraars betaal my 20% van die maandelikse premie, plus BTW. Ook hier bly die premie onveranderd, makelaar of te nie.
By begrafnisdekking werk dit ook so.
Waar ’n Langtermyn-versekeraar betrokke is, is die kommissie-struktuur ietwat meer ingewikkeld. Die omvang van die kommissie hang grotendeels van die tipe produk en termyn af. Kommissie word duidelik en deursigtig in kwotasies uiteengesit.